《南浦 其三 叠前韵荅复堪和作，并敩其意》
清代·姚华

抖擞疾风前，便一声去休，襟泪凄满。隔溆数危樯，层楼望、离愁凄萦难剪。

刻心抟影，往来遮睡凌斟浅。梦魂未怯东去浪，飞越沤花羽片。

情知镜里征途，尚接叶裁鳞，通波叙燕。寒港压疏蓬，和烟重、星火坠欢侵遍。

翻云掠雨，赚将朝暮成愁怨。了时除却千山路，偏又青骢嘶远。